ເປົ້າຫມາຍ
ເປັນມະຫາວິທະຍາໄລຊັ້ນນຳ ອັນດັບ 1 ໃນ 3 ຂອງປະເທດ, ອັນດັບ 1 ໃນ 80 ຂອງອາຊີ, ອັນດັບ 1 ໃນ 400 ຂອງໂລກ.
ມະຫາວິທະຍາໄລຂອນແກ່ນເປັນມະຫາວິທະຍາໄລຊັ້ນນຳທີ່ມີອັດຕະລັກ ມິີຄຸນນະພາບ ມາດຕະຖານ ຄວາມເປັນເລີດ
ມີບົດບາດໃນການຊີ້ນຳ ຕອບສະຫນອງຄວາມຕ້ອງການ ແລະເຕືອນສະຕິຂອງສັງຄົມ
ເປັນທີ່ຍອມຮັບຂອງສັງຄົມໃນລະລັບພາກຕະເວັນອອກສຽງເຫນືອ ລະດັບຊາດ ແລະລະດັບນານາຊາດ,
ພ້ອມດຽວກັນນີ້ ເພື່ອໃຫ້ການຂັບເຄື່ອນມະຫາວິທະຍາໄລໄປສູ່ເປົ້າຫມາຍດັງກ່າວ
ມະຫາວິທະຍາໄລຍັງຄຳນຶງເຖີງປະເດັນເປົ້າຫມາຍຮອງທີ່ສຳຄັນແລະກ່ຽວຂ້ອງອີກ 3 ປະເດັນ ຄື:
1. ເປັນມະຫາວິທະຍາໄລທີ່ນຳໃຊ້ການວິໄຈເປັນຖານ.
2. ເປັນມະຫາວິທະຍາໄລທີ່ມີສຸຂະພາວະ ແລະການຈັດການອົງກອນທີ່ດີ ສາມາດເປັນຕົ້ນແບບທີ່ດີ.
3. ເປັນມະຫາວິທະຍາໄລທີ່ມີຄວາມສາມາດໃນການບໍລິຫານຈັດການຊັບພະຍາກອນ ຊັບສິນ
ແລະຊັບສິນທາງປັນຍາ ເພື່ອພັດທະນາມະຫາວິທະຍາໄລໃຫ້ເກີດປະໂຫຍດສູງສຸດແລະເພິ່ງພາຕົນເອງໄດ້.
ພັນທະກິດ
ການຜະລິດບັນດິດ ການວິໄຈ ການບໍລິການວິຊາການແກ່ສັງຄົມ ແລະການທະນຸບຳລຸງສິນລະປະວັດທະນະທຳ
ໃຫ້ເປັນທີ່ຍອມຮັບໃນລະດັບມາດຕະຖານສາກົນທີ່ມຸ່ງການພັດທະນາຊຸມຊົນແລະສັງຄົມໃຫ້ເຂັ້ມແຂງ.
ວັດທະນະທຳອົງກອນ
1. ມີຄວາມຕື່ນຕົວ ກະຕືລືລົ້ນ ການປ່ຽນແປງ ຢຶດຫມັ້ນໃນກົດລະບຽບ ແລະລະບົບທຳມາພິບານ.
2. ຄຳນຶງເຖີງປະໂຫຍດສ່ວນຮວມ ປະນີປະນອມ ແລະມີການຍອມຮັບຄວາມຄິດເຫັນ.
3. ມີຄວາມຄິດສ້າງສັນໃນການເຮັດວຽກ ສັດທາ ຈົງຮັກພັກດີຕໍ່ອົງກອນ ດຸຫມັ່ນອົດທົນ ເຮັດວຽກເປັນທີມ ແລະມີຈິດໃຈຂອງການບໍລິການ.
4. ເປັນຊຸມຊົນທາງວິຊາການທີ່ເນັ້ນການຖ່າຍທອດຄວາມຮູ້ ແລະແລກປ່ຽນຄວາມຮູ້ໃນອົງກອນ.
ຄ່ານິຍົມ
ການນຳອົງກອນຢ່າງມີວິໄສທັດ ການໃຫ້ຄວາມສຳຄັນກັບຄະນາຈານ ບຸກຄະລາກອນ
ຜູ້ມີສ່ວນໄດ້ສ່ວນເສຍ ແລະຄູ່ຄວາມຮ່ວມມື ການມຸ່ງເນັ້ນຜົນລັບ ແລະການສ້າງຄຸນຄ່າ
ການມຸ່ງເນັ້ນອະນາຄົດ ການຮຽນຮູ້ຂອງອົງກອນຂອງແຕ່ລະບຸກຄົນ ແລະຄວາມຮັບຜິດຊອບຕໍ່ສັງຄົມ.
ອັນດັບແລະລາງວັນ
ມະຫາວິທະຍາໄລຂອນແກ່ນຕັ້ງເປົ້າຫມາຍໃນການເປັນ ມະຫາວິທະຍາໄລຊັ້ນນຳ
ອັນດັບ 1 ໃນ 3 ຂອງປະເທດ, ອັນດັບ 1 ໃນ 80 ຂອງອາຊີ, ອັນດັບ 1 ໃນ 400 ຂອງໂລກ ພາຍໃນປີ ພ.ສ.2558
ຈາກຄວາມໂດດເດັ່ນຂອງມະຫາວິທະຍາໄລ ດ້ານຕ່າງໆ ໄດ້ແກ່ ດ້ານການແພດ,
ການສາທາລະນະສຸກ ແລະສຸຂະພາກເຂດຮ້ອນ, ການກະເສດແລະລະບົບຟາມເຂດຮ້ອນ (ສັດຕະວະສາດ ພືດສາດ),
ຄວາມຫລາກຫລາຍທາງຊີວະພາບລຸ່ມນ້ຳຂອງ, ສິນລະປະ, ວັດທະນະທຳ ແລະສັງຄົມ
ອະນຸພາກລຸ່ມນ້ຳຂອງ, ທຸລະກິດ, ເສດທະກິດ ແລະການທ່ອງທ່ຽວອະນຸພາກລຸ່ມນ້ຳຂອງ.
ຈັດອັນດັບຂອງມະຫາວິທະຍາໄລຂອນແກ່ນຈາກການຈັດອັນດັບຫົວຫນ່ວຍຕ່າງໆ ມີດັງນີ້
- ດ້ານຄຸນນະພາບການຈັດການອົງກອນ ມະຫາວິທະຍາໄລຂອນແກ່ນເປັນ 1 ໃນ 4 ຂອງສະຖາບັນອຸດົມມະສຶກສາ
ທີ່ໄດ້ຮັບຮອງການຜ່ານເກນຄຸນນະພາບການບໍລິຫານຈັດການພາກລັດລະດັບພື້ນຖານ (Certified FL)
ຈາກສຳນັກງານຄະນະກຳມະການພັດທະນາລະບົບຣາດຊະການ (ກ.ພ.ຣ.).
- ວິໄຈ ມຂ. ຕິດອັນດັບ 1 ຂອງອາຊີ, ອັນດັບ 5 ຂອງໂລກ. ຜົນງານວິໄຈກ່ຽວກັບການຕິດເຊື້ອພະຍາດໃບໄມ້ຕັບ
ແລະກົນໄກການກໍ່ມະເລັງໄດ້ຮັບການຕີພິມໃນວາລະສານວິຊາການນານາຊາດຫລາຍເປັນອັນດັບ 1 ຂອງອາຊີ.
ໃນການຜະລິດຜົນງານວິໄຈທາງປໍລະສິດວິທະຍາດ້ານພະຍາດໃບໄມ້ຕັບ ຈາກການຈັດອັນດັບຜົນງານຕີພິມ
ໃນວາລະສານນານາຊາດຂອງ Elsevier ເມື່ອປີ ພ.ສ. 2553 ແລະກ້າວຂຶ້ນສູ່ອັນດັບ 5 ຂອງໂລກ
ໃນຖານະອົງກອນທີ່ມີຜົນງານຕີພິມກ່ຽວກັບໂລກມະເລັງທໍ່ນ້ຳດີສູງໃນປີ ພ.ສ. 2543 – 2553
ຈາກການຈັດອັນດັບໂດຍຖານຂໍ້ມູນ ISI Web of Science.
- ສຳນັກງານຄະນະກຳມະການການອຸດົມມະສຶກສາ (ສກອ.) ປະເມີນໃຫ້ເປັນມະຫາວິທະຍາໄລທີ່ດີເລີດດ້ານການຮຽນການສອນ
ແລະດີຍ່ຽມດ້ານການວິໄຈໃນປີ ພ.ສ. 2549.
- ສຳນັກງານຄະນະກຳມະການພັດທະນາລະບົບຣາດຊະການ (ກ.ພ.ຣ.)
ປະເມີນໃຫ້ມະຫາວິທະຍາໄລຂອນແກ່ນເປັນມະຫາວິທະຍາໄລອັນດັບ 1 ຂອງປະເທດ 3 ປີ ຄື: ປີ ພ.ສ. 2549, 2550 (ໃນກຸ່ມທີ່ມີພາລະກິດຄືກັນ)ແລະປີ 2552.
- ສຳນັກງານຮັບຮອງມາດຕະຖານແລະປະເມີນຄຸນນະພາບການສຶກສາ (ອົງການມະຫາຊົນ) (ສມສ.) ປະເມີນໃຫ້ມະຫາວິທະຍາໄລຂອນແກ່ນຢູ່ໃນລະດັບທີ່ ດີຫລາຍ ໃນປີ ພ.ສ. 2550.
- ການຈັດອັນດັບມະຫາວິທະຍາໄລໂລກຂອງ Times Higher Education ໃນປີ ພ.ສ. 2551 ມະຫາວິທະຍາໄລຂອນແກ່ນຖືກຈັດອັດດັບທີ່ 528 ຂອງໂລກ ແລະອັນດັບທີ່ 21 ຂອງປະເທດອາຊຽນ.
- 4 International Colleges & Universities (4icu.org) ໄດ້ຈັດອັນດັບຄວາມນິຍົມເວັບໄຊສະຖາບັນອຸດົມມະສຶກສາຊັ້ນນຳທົ່ວໂລກ (Web Popularity Ranging) ເມື່ອປີ ພ.ສ. 2551 ໂດຍໄດ້ຈັດອັນດັບໃຫ້ເວັບໄຊມະຫາວິທະຍາໄລຂອນແກ່ນ ເປັນເວັບໄຊຍອດນິຍົມທີ່ມີຜູ້ເຂົ້າຊົມຫລາຍເປັນອັນດັບ 160 ຂອງໂລກ, ອັນດັບທີ່ 24 ຂອງອາຊີ ແລະອັນດັບ 2 ຂອງປະເທດໄທ.
- ມະຫາວິທະຍາໄລຂອນແກ່ນ ໄດ້ຮັບການຄັດເລືອກໃຫ້ເປັນສະຖາບັນທີ່ມີລະບົບການປະກັນຄຸນນະພາບໄດ້ມາດຕະຖານເປັນ 1 ໃນ 8 ສະຖາບັນອຸດົມມະສຶກສາຄຸນນະພາບ ຈາກການປະກວດລະບົບປະກັນຄຸນນະພາບການສຶກສາພາຍໃນ ລະດັບອຸດົມມະສຶກສາ ປະຈຳປີ ພ.ສ. 2550.
- ມະຫາວິທະຍາໄລຂອນແກ່ນເປັນ 1 ໃນ 9 ມະຫາວິທະຍາໄລວິໄຈແຫ່ງຊາດ ປີ ພ.ສ. 2553.
ອັດຕະລັກ ມຂ.
ມະຫາວິທະຍາໄລຂອນແກ່ນ ມີປະນິທານທີ່ຈະມຸ່ງສ້າງຄວາມສຸກໃຫ້ກັບຜູ້ມີສ່ວນກ່ຽວຂ້ອງທຸກພາກສ່ວນ ທັງນັກຮຽນ, ນັກສຶກສາ, ບຸກຄະລາກອນ, ປະຊາຊົນໃນທ້ອງຖິິ່ນ ແລະຮວມໄປເຖິງປະຊາຄົມໂລກ ດ້ວຍບົດບາດຂອງປາດແຫ່ງອະນຸພາກລຸ່ມນ້ຳຂອງ ກັບພາລະກິດດ້ານການຈັດການສຶກສາໃນຫລາກຫລາຍສາຂາວິຊາ, ພາລະກິດດ້ານການວິໄຈ, ພາລະກິດດ້ານການບໍລິການວິຊາການ ແລະພາລະກິດດ້ານການທະນຸບຳລຸງສິນລະປະວັດທະນະທຳ ເຊິ່ງທຸກພາລະກິດດຳເນີນການໂດຍການນຳໃຊ້ ເຕັກໂນໂລຢີ ແລະອົງຄວາມຮູ້ທີ່ເຫມາະສົມ ຂັບເຄື່ອນທຸກພາລະກິດດ້ວຍຄວາມໃສ່ໃຈ ຫ່ວງໃຍໃນບັນຫາຂອງຊຸມຊົນ ແລະສັງຄົມຢ່າງແທ້ຈິງ.
ນັບຈາກການກໍ່ຕັ້ງ ຈົນເຖີງປັດຈຸບັນ ບັນດິດແຫ່ງມະຫາວິທະຍາໄລຂອນແກ່ນເປັນຜູ້ມີ ຄຸນນະລັກສະນະສະເພາະທີ່ພ້ອມຈະເຮັດວຽກດ້ວຍຄວາມໃສ່ໃຈ ຫ່ວງໃຍ ແລະມີເຈດຕະນາຮ່ວມທີ່ມຸ່ງສ້າງສັນສິ່ງດີໃຫ້ກັບສັງຄົມ ແລະຊຸມຊົນ. ດ້ານການວິໄຈ ມະຫາວິທະຍາໄລຂອນແກ່ນ ມີເຄືອຂ່າຍການວິໄຈທີ່ເຂັ້ມແຂງ ມີສູນຄວາມເປັນເລີດດ້ານການວິໄຈໃນຫລາກຫລາຍສາຂາ ສາມາດຕອບໂຈດບັນຫາ ແລະພັດທະນາສັງຄົມໄດ້ຢ່າງຄອບຄຸມ. ມະຫາວິທະຍາໄລຂອນແກ່ນເນັ້ນຍ້ຳບົດບາດແຫ່ງພູມປັນຍາຂອງສັງຄົມ ດ້ວຍການເຊື່ອມຕໍ່ສະຫະວິທະຍາການເຂົ້ານຳຄວາມຕ້ອງການຂອງຊຸມຊົນ ໂດຍຖ່າຍໂອນອົງຄວາມຮູ້ຈາກຫົວຫນ່ວຍຕ່າງໆ ສູ່ສັງຄົມ ແລະຊຸມຊົນຜ່ານການບໍລິການວິຊາການໃນຫລາຍຫລາຍມິຕິ ແລະມຸ່ງເນັ້ນທຳນຸ ບຳລຸງສິນລະປະວັດທະນະທຳ ດ້ວຍຄວາມຫ່ວງໃຍ ແລະໃສ່ໃຈໃນຄຸນຄ່າຂອງສິນລະປະວັດທະນະທຳທ້ອງຖິ່ນ ເຊິ່ງພາລະກິດຕ່າງໆ ເຫລົ່ານີ້ ລ້ວນສ່ອງແສງຕົວຕົນທີ່ຈະແຈ້ງຂອງມະຫາວິທະຍາໄລຂອນແກ່ນ “ມະຫາວິທະຍາໄລແຫ່ງຄວາມສຸກ”.
ດັງນັ້ນ ມະຫາວິທະຍາໄລຂອນແກ່ນ ຈຶຶ່ງກຳຫນົດກາສັນຍະລັກໃນການສື່ສານອັດຕະລັກ ທີ່ຜ່ານມູມມອງຂອງນັກສຶກສາ ບຸກຄະລາກອນ ສິດເກົ່າ ແລະຜູ້ກ່ຽວຂ້ອງ ດັງນີ້: